**Referat fra online bestyrelsesmøde torsdag d. 31.3 2022 kl. 10.30 - 12.30**

Deltagere: Anja Olsen; Anni Mogensen; Berit Anne Larsen; Flemming Just; Lise Pennington; Mette Sandhoff Mansa; Nikolaj Scharff; Tine Blicher-Moritz; Anne Lisbeth Lund; Claus Kjeld Jensen (1. del af mødet); Julie K. L. Bouchet. Som noget nyt deltog fast observatør for Dansk ICOM, formand Johan Møhlenfeldt Jensen.

Afbud fra: Julie Rokkjær Birch, Lise Ræder Knudsen

Fra sekretariatet deltog: Dorthe Hammerich Rasmussen; Ida Bennicke; Nils M Jensen (referent)

**1. Godkendelse af dagsorden**

Dagsordenen blev godkendt – hvorefter Johan Møhlenfeldt Jensen præsenterede sig selv og aktuel status i Dansk – og international ICOM. Her fylder to ting: aktuelt den ulykkelige krig i Ukraine (og hjælpen til museer og kollegaer i den sammenhæng) og den kommende generalforsamling i Prag d. 20-28.8.22, hvor fem forslag til ny museumsdefinition skal til debat. Møhlenfeldt glædede sig til at dele de internationale perspektiver fremover – og blev herefter af formanden budt velkommen i ODM bestyrelseskredsen.

**2. Referat fra bestyrelsesmøde d. 14.1. 2022**

Jfr. forretningsordenen er referatet godkendt, i fald der ikke er indsigelser inden 14 dage.

**3. Nyt fra Sekretariatet**

*a. Økonomi:*

*Baggrund:* ODM’s regnskab 2021 er godkendt uden væsentlige anmærkninger fra revisor. Det endelige regnskab er godkendt af bestyrelsen via revisoren Beierholm. Regnskabets hovedlinjer, viser et nogenlunde resultat, jfr. svære vilkår med corona-pandemi og ændret regnskabspraksis vedr. DME (pga. markante skærpelser i regnskabspraksis fra SLKS) Regnskabet skal fremlægges på generalforsamlingen – ligesom budgettet (her var der ved en fejl i mødeindkaldelsen meddelt, at budgettet skal vedtages på GF – det er ikke korrekt: budgettet skal alene fremlægges til orientering)

*Beslutning:* Regnskabets gode resultat i en svær tid blev anerkendt af formanden og herefter taget til efterretning.

*b. Generalforsamlingen torsdag d. 21.4. 2022 kl. 11 – 14.30 i Vartov*

Valget ved GF blev gennemgået. Med reference til udsendt detaljeret beskrivelse:

Ordinært på valg: Lise Ræder Knudsen, Konserveringscenter Vejle – der genopstiller. Lise Pennington, ARoS – der genopstiller. Mette Sandhoff Mansa, Kastrupgårdsamlingen - der genopstiller. Anja Olsen, Rudersdal Museer - der ikke kan genopstille efter 3 perioder. Genopstiller ikke: Flemming Just - efter 5 år i bestyrelsen. Julie Rokkjær Birch – efter 2 år i bestyrelsen. Alle suppleanter genopstiller - eller opstiller til bestyrelsen.

Der er ikke indkommet forslag fra medlemmerne (skulle være sekretariatet i hænde senest d. 24.3.22) Valgudtalelser modtages i hele perioden op til GF - og bliver løbende lagt ud på ODM’s hjemmeside. Endelig dagsorden med regnskab og budget er udsendt betids til medlemmerne. Se i øvrigt [ODM’s vedtægter](https://www.dkmuseer.dk/om-odm).

I forlængelse af tidligere aftaler vil der efter GF være et indslag i relation til arbejdet i ”Udvalget vedrørende Nyt ODM”. Claus Keld Jensen, formand for udvalget, redegjorde herfor under pkt. 5.

*c. Danske Museers Efteruddannelse (DME):*

*Baggrund:* Uddannelseschefen redegjorde for status, herunder at beretning for 2021 er sendt til SLKS hvori det berettes, at året har budt på mange kurser og også mange deltagere – trods nedlukning i godt 1/3 del af året. Måltallene i forhold til SLKS-kontrakten er således opfyldt – så godt og vel. Aktuelt er der aftaler med SAMMUS om afholdelse af SoMe kurser – de første har været stor succes – og nye er under planlægning. Der er påbegyndt mødeaktivitet forud for forhandling om ny kontrakt med SLKS. Formanden redegjorde kort for den omstændelige proces, der venter forude, for indgåelse af forhåbentlig ny flerårig kontrakt.

*Beslutning:* Redegørelsen blev taget til efterretning.

*d. Arbejdstitel: ”Museernes grønne akademi”*

*Baggrund: V*i får stadig oftere henvendelser om initiativer vedr. grøn omstilling. På Det faglige årsmøde i november – og siden i Danske Museer, opfordrede Augustinusfonden os direkte til at søge at samle museerne for at få overblik over de mange initiativer og udvikle viden. Det er evident, at flere museer bør deltage i arbejdet med grøn omstilling. Ikke blot på formidlingssiden hvor studier af hjemmesider viser, at mange museer er i gang. Samtidig er det en samfundsmæssig forventning, at museerne er ansvarlige og bæredygtige – eller stræber efter det. Det kan umiddelbart konstateres, at der mangler praktiske håndtag, fælles læring og økonomi. Det er baggrunden for, at vi (ved siden af initiativet Green Attractions – som tidligere meddelt) nu arbejder på at udvikle et koncept/ansøgning for ”Museernes grønne akademi”. Dorthe Hammerich redegjorde for status, som vi efter dialog med fonden har på vej. Hovedfokus er de områder hvor museernes er unikke: nemlig udstillingsarbejdet (herunder transport og generel udstillingspraksis), drift af museer i store – ofte gamle (ofte fredede) bygninger (hvordan sikres bæredygtighed her) og bevarings-/magasinforhold (som anses for et meget energitungt område)

*Beslutning:* Bestyrelsen kommenterede de skitserede tanker – herunder at der bør være et langsigtet tidsperspektiv (formanden foreslog tre år med efterfølgende indlejring i ODM’s efteruddannelsesinitiativer) og at vi i ansøgningen yderligere kunne overveje et yderligere fokus på museernes unikke mulige formidlingsrolle. Bestyrelsen ønskede mulighed til at kommentere og medvirke til ideudvikling forud for fremsendelse af ansøgningen – hvorfor arbejdsnotat fremsendes snarest.

*e. Dansk Kulturliv*

*Baggrund*: direktøren meddelte, at Dansk Kulturliv afholder fire branchemøder rundt i landet, hvor tanken er: ”Innovation og udvikling i kulturlivet – hvor kulturledere på tværs af brancher har lejlighed til debat og workshops om nye løsninger til at styrke fremtidens kulturliv”. Møderne finder sted i Kbh. d. 19.4, i Aarhus d. 25.4, Aalborg d. 26.4 og i Odense d. 3.5. Han opfordrede bestyrelsen til at deltage. Derudover har der i Dansk Kulturliv været arbejdet med opdaterede vedtægter og en vision for det videre arbejde. Se pkt. 6.

*Beslutning:* Formanden anerkendte Dansk Kulturlivs arbejde som fælles talerør og platform – og opfordrede til at ikke mindst efteruddannelse kunne være et fremtidigt fælles overordnet tema. I øvrigt blev pkt. taget til efterretning.

*f. Ny ODM-hjemmeside i luften*

*Baggrund: E*fter et længere tilløb er vores relancerede hjemmeside [www.dkmuseer.dk](http://www.dkmuseer.dk) nu i luften. Vi er meget tilfredse med forløbet, der har været dygtigt styret af Dorthe Hammerich Rasmussen, og som ikke har resulteret i hverken økonomiske overraskelser eller andre i IT-projekter velkendte problemer. Dorthe Hammerich Rasmussen redegjorde for forløbet og en række indholdsmæssige betragtninger.

*Beslutning:* Redegørelse og indhold blev – med ros – taget til efterretning.

*g. Høringer*

*Baggrund:* direktøren redegjorde kort for status vedr. to aktuelle høringer: a. Vedr. ”Strategisk ramme for Danmarks internationale kultursamarbejde” – hvor ODM har budt ind med grønne tiltag med reference til pkt. 3d. – og Bevaringscentret i Vejles arbejde med CO2 – neutrale museumsmagasiner7opbevaring. b. Vedr. ”Vejledning om bygge- og beskyttelseslinjer vedr. naturbeskyttelsesloven §§16-19”

*Beslutning:* Taget til efterretning.

**4. Aktuel museumspolitik. Hvor er vi?**

*Baggrund:* Der blev redegjort for aktuelle politiske forhold: a. Kulturens Analyseinstitut er debatteret på møde d. 14.3 i Kulturministeriet med forligspartierne. ODM følger allerede nedskrevne strategi udarbejdet af Dansk Kulturliv. b. Møde med kulturministeren d. 9.3 om hjælp til flygtninge fra Ukraine – og debat om kulturlivets reaktioner på opfordringen til sanktioner af russisk kulturliv. Forud for mødet var ”Dansk Kulturlivs 6 principper til brug for boykot af Rusland i dansk kulturliv” fremsendt. Principperne er blevet rost af kulturministeren og andre politikere. c. Møde d. 23.2 med DR’s kulturdirektør Henrik Bo Nielsen om tilgang til DR’s arkiver. Sagen trækker ud – men er stadig i spil. ODM’s direktør senest i DR P1 Kulturen d. 22.3 om sagen – og inden længe vil DR og ODM lave en fælles kronik om sagen. d. Det nye museumsudvalg i SLKS har afholdt møde d. 1.4. hvorfra Anni Mogensen og formanden refererede at ”sættemødet” kom godt fra start – og at det virker som SLKS vil anvende udvalget konstruktivt. Formand er kultur- og sundhedsdirektør i Vejle, Sofie Plenge. Peter Thor Andersen fra Øhavsmuseet er næstformand i udvalget.

*Beslutning:* Bestyrelsen tog orienteringen til efterretning. Fremover vil bestyrelsen blive orienteret om udvalgets arbejde via mødeindkaldelser og efterfølgende referater.

**5. Udvalget vedrørende Nyt ODM (fast punkt)**

*Baggrund:* Udvalget, der består af - fra bestyrelsen: Claus Kjeld Jensen (formand) Anni Mogensen og Lise Pennington og - eksterne: Anne-Mette Villumsen, Ribe Kunstmuseum, Mads K. Holst, Moesgaard Museum, Søren Bak Jensen, arbejdermuseet, og Peter Thor Andersen, Øhavsmuseet, havde ”sættemøde” d. 23.2, hvor tidsplan for arbejdet med forslag til ændringer af ODM’s A. mission, vision og strategisk retning for organisationen. B. nye vedtægter der afspejler ODM’s mission og opgaver - og C. En kontingentstruktur som mindst fastholder det nuværende samlede niveau – blev lagt og de første debatter igangsat. Formanden for udvalget, Claus Kjeld Jensen, redegjorde for det 1. møde, hvor der havde været en god og åben kritikfase med fokus på ligheder og forskelle mellem museerne – primært betinget i driftsform mere end museets faglige indhold. Det er aftalt, at der skulle være en åben proces med inddragelse af museerne – og at ODM’s store møder: GF, chefnetværksmødet og fagligt årsmøde kunne være omdrejningspunkter for dialog med medlemmerne. 1. møde med ”Nyt ODM” bliver således på GF d. 21.4. Næste møde i udvalget er d. 6.4 på ARoS.

*Beslutning*: formandens redegørelse blev taget til efterretning. Fremover vil udvalgets referater blive tilsendt bestyrelsen - efter godkendelse i udvalget.

**6. Dansk Kulturliv – opdaterede vedtægter**

Baggrund: Alliancen Dansk Kulturliv har eksisteret godt et år – og de midlertidige vedtægter trængte til opdatering. Det har bestyrelsen (direktørerne for de 6 medlemmer) påtaget sig. Formelt skal vedtægterne vedtages i de respektive bestyrelser, der således var fremsendt til bestyrelsen. Ændringerne er mest af praktiske årsager – og der er således ikke tale om afgivelse af ODM’s suverænitet i kulturpolitiske forhold. Direktøren redegjorde kort for ændringerne.

*Beslutning*: Vedtægtsændringerne blev herefter godkendt.

**7. National handleplan for bevaring af kulturarven (fast punkt)**

*Baggrund:* Projekt vedr. handleplan for ”På vej mod en koordineret bevaringsplan for kulturarven på statslige og statsanerkendte museer” er nu i gang. I fravær af Lise Ræder Knudsen, redegjorde Nikolaj Scharff og Anja Olsen (medlemmer af styregruppen) kort for status i det arbejdet nu er igangsat under ledelse af Kristiane Strætkværn fra Nationalmuseet – og med god fremdrift i form af afholdte intro-webinarer.

*Beslutning:* Redegørelsen blev herefter taget til efterretning

**8. Forskningsudvalget (fast punkt)**

*Baggrund:* Henrik Harnow, Odense Bys Museer, er ny ekstern forperson for udvalget. Der er afholdt mødet i udvalget d. 4.3. Alle tidligere medlemmer: Nikolaj Scharff, Camilla Jalving, Flemming Just, Kent Olsen, Gertrud Hvidberg Hansen og Mette Løvschal gavn tilsagn om at fortsætte. Emner der skal debatteres i den kommende tid er: kvaliteten af ansøgninger fra museerne. Brug af forskertitler på museerne. Fokus på væsentlige temaer for ODM-museerne på forskningsområdet. Ansøgninger om finansiering af forskning, proces, kvalitet, indhold og form. Forskernes rolle på museerne (er der endnu en bevægelse på vej?) Eksempler på vellykket publicering med tilknyttet formidling. Udvalgsmedlem Flemming Just redegjorde for status – og at der vil blive arbejdet på et fælles forskning-statusmøde. Nyt medlem i udvalget er vicedirektør Lars Højer, Nationalmuseet. Det blev foreslået, at udvalget får en repræsentant fra et mindre kunstmuseum – her blev Anna Schramm Veiby fra Fuglsang Kunstmuseum foreslået.

*Beslutning:* redegørelsen blev taget til efterretning – og forslaget til nyt medlem vil blive forelagt forskningsudvalget på næste møde.

**9. Arkæologisk Udvalg (fast punkt)**

*Baggrund:* Udvalget består af formand Mads Runge, Mads Ravn, Lennart Madsen, Kristoffer B. Pedersen, Mette Løvschal og Claus Kjeld Jensen, repræsenterer ODM. Udvalget havde virtuelt møde d. 12.1. 22. Emner var: afrunding af arbejdet med et arkæologisk forskningscharter. Status vedr. øget overhead på kap. 8, jf. bl.la revisionskrav Drøftelse af revision af Museumsloven (Nyborg Slot-sagen). Drøftelse af ny rådgivningsstruktur i SLKS - herunder at den Arkæologiske Arbejdsgruppe nu erstattes af et udvalg – der fremover inkl. en ODM-valgt repræsentant samt drøftelse af ODM-arkæologigruppens fremtidige virke. Direktøren redegjorde for at den hidtidige formand for ODM’s udvalg, forskningscenterchef Mads Runge, er udpeget som ODM’s medlem i Det Arkæologiske Udvalg. Derudover arbejder udvalget intenst med at gøre forskningscharteret for arkæologisk arbejde færdigt.

status

*Beslutning:*

Redegørelsen blev taget til efterretning med en passus om, at forskningscharteret bør præsenteres i bestyrelsen på et kommende bestyrelsesmøde.

**10. Udvalg vedr. turisme- og oplevelsesøkonomisk strategi (fast punkt)**

*Baggrund:*

Udvalgsmedlem Julie Bouchet redegjorde for udvalget, der nu består af Maria-Louise Jacobsen, Anne Walther, Ulla Schaltz, Julie Bouchet (forperson sammen med Andreas Bonde Hansen (ekstern)), Claus Jensen, Brian Wiborg, Lene Høst-Madsen, Søren Moesgaard Bjørnsen (Nationalmuseet) er nyt medlem. Møde d. 21.1. hvor en række tematikker for det fremtidige arbejde i udvalget fremkom – og et opfølgende online møde d. 2.3, hvor der blev arbejdet med spørgsmål og ideer til et spørgeskema om museernes indsats i organisationsarbejdet vedr. turisme. Spørgeskemaet tænkes debatteret på et kommende møde i Skanderborg d. 29. april. Derudover er fokus fortsat samarbejdet med de regionale turismeselskaber. Kompetenceudvikling. Analyse og dataindsamling. Fokus på museer som virksomheder: Forretningsmodeller/strategier/vilkår – hvordan bør og vil vi måles? Og et kommende seminar i september/oktober om kunderejsen fra før- til efter museumsbesøget.

*Beslutning:* Redegørelsen blev taget til efterretning.

**11. Kalender 2022**

Næste møde er generalforsamling d. 21.4.22 og efterfølgende ordinært bestyrelsesmøde med konstituering

den 2.5. 2022. Husk også høring i Folketinget om statens tilskud til kultur, der finder sted d. 20.4.

**12. Evt.**

Direktøren greb chancen for at meddele, at det var lidt sørgmodigt, at det var det sidste ordinære bestyrelsesmøde for henholdsvis Anja Olsen, der har været bestyrelsesmedlem i seks år og for formanden gennem de sidste fem år Flemming Just.

Lisbeth Lund meddelte, at hun ofte havde svært ved at nå at svare på de politiske forespørgsler, der løbende kommer fra ODM – og ofte med meget kort varsel. Opfordrede til, hvis det er muligt at sende materiale i god tid – for at give bedre tid til debat.

Med venlig hilsen

Nils M. Jensen